b'\n_START_ARTICLE_\nO zaj\xc4\x8dku, ki je izgubil klju\xc4\x8dek\n_START_SECTION_\nO likih\n_START_PARAGRAPH_\nZAJ\xc4\x8cEK DOLGOU\xc5\xa0\xc4\x8cEK_NEWLINE_Zaj\xc4\x8dka lahko v tej zgodbi ozna\xc4\x8dimo kot otroka, ki je neposlu\xc5\xa1en, saj svojih star\xc5\xa1ev ne poslu\xc5\xa1a in gre kljub opozorilom in prepovedi star\xc5\xa1ev v mesto. Je tudi nepredvidljiv in nepremi\xc5\xa1ljen, saj je mesto nevarno, tam je veliko ljudi in prometa, vendar zaj\xc4\x8dek ne pomisli na nevarnosti, ki bi jih lahko do\xc5\xbeivel na poti. Poleg tega tudi nikomer ne pove, da gre v mesto in ga babica in dedek i\xc5\xa1\xc4\x8deta ter sta v skrbeh za njega. V zgodbi lahko zasledimo tudi njegovo radodarnost in dobrosr\xc4\x8dnost, ko Reksu, Muriju in Sultanu prinese sladoled v zahvalo, ker so mu odprli vrata._NEWLINE_ZAJ\xc4\x8cKOVA MATI_NEWLINE_Mati zajkljo lahko primerjamo z dana\xc5\xa1njo materjo, ki za svojega sina zelo skrbi. Zjutraj mu pripravi zajtrk ter ga vsak dan opozori, da si opere zobe, se po\xc4\x8de\xc5\xa1e in da gre na dvori\xc5\xa1\xc4\x8de \xc5\xa1ele ko posveti sonce, da se ne bi prehladil. Predenj gre v slu\xc5\xbebo sinka \xc5\xa1e pokrije in ga poljubi.Ko zaj\xc4\x8dek izgubi klju\xc4\x8dek ga potola\xc5\xbei in gre skupaj z njim v mesto, da mu ga pomaga poiskati._NEWLINE_ZAJ\xc4\x8cKOV O\xc4\x8cE O\xc4\x8de zajec v zgodbi ne igra pomembne vloge. Zdi se, kot da je le fizi\xc4\x8dno prisoten vendar zaj\xc4\x8dka vzgaja bolj ali manj mati. To lahko vidimo predvsem na koncu, ko zaj\xc4\x8dek pove, da je bil v mestu in o\xc4\x8de takoj\xc2\xa0\xc2\xbbzaropota\xc2\xab\xc2\xa0in \xc5\xbee poka\xc5\xbee \xc5\xa1ibo ne da bi ga karkoli vpra\xc5\xa1al ali se pogovoril z njim. Tudi v mesto ne gre skupaj z materjo in s sinom iskati klju\xc4\x8de._NEWLINE_BABICA ZAJKLJA_NEWLINE_Babica zajklja igra vlogo dobre babice, ki skrbi za svojega vnu\xc4\x8dka. Na sliki je prikazana s predpasnikom, kar ponazarja, da je njena funkcija predvsem, da dru\xc5\xbeini kuha in je gospodinja. Ko zaj\xc4\x8dka ni cel dopoldan za\xc4\x8dne jokati, kar ponazarja tudi njeno \xc4\x8dustveno navezanost na zaj\xc4\x8dka in na krhkost._NEWLINE_DEDEK ZAJEC_NEWLINE_Dedek je prikazan s \xc4\x8dasopisom v roki, kar ka\xc5\xbee na njegovo razgledanost in u\xc4\x8denost. Ko mu zaj\xc4\x8dek zapoje pesem o zaj\xc4\x8dku Dolgou\xc5\xa1\xc4\x8dku mu stisne nekaj tolarjev. S tem poka\xc5\xbee ljubezen do vnuka Dolgou\xc5\xa1\xc4\x8dka, medtem ko babica poka\xc5\xbee svojo ljubezen do vnuka bolj s \xc4\x8dustvi.'